Tyler Graovac. Tyler Graovac () (1993-yil 27-aprelda tugʻilgan) — kanadalik professional xokkeychi. Hozirda Tyler Graovac Kontinental xokkey ligasi (KHL) vakili „HC Vityaz“ xokkey jamoasi safida oʻynamoqda. Tyler Graovac „Minnesota Wild“ xokkey jamoasi safiga 2011-yilgi NHL kirish loyihasining 7-turida umumiy 191-oʻrindagi tanlov asosida qabul qilingan edi. Oʻyin faoliyati. Tyler Graovac Ontario xokkey ligasida (OHL) „Ottawa 67’s“ va „Belleville Bulls“ xokkey jamoalarida toʻrt mavsum davomida oʻynadi. Tyler Graovac OHLdagi 228 oʻyinida jami 58 gol, 72 golli uzatma va 76 penalti qayd etdi. Tyler Graovac OHLning eng yaxshi oʻyinchisi sifatida William Hanley kubogi bilan taqdirlangan edi. 2013-yil 2-aprelda „Minnesota Wild“ xokkey jamoasi Tyler Graovac bilan 750 000 dollarlik uch yillik ikki tomonlama boshlangʻich darajadagi shartnoma imzoladi. 2014—2015 mavsumida Tyler Graovac NHLdagi ilk oʻyinini 2014-yil 29-dekabrda „Winnipeg Jets“ xokkey klubiga qarshi „Minnesota Wild“ xokkey jamoasi safida oʻtkazdi. 2016-yil 5-oktyabrda Tyler Graovac „Minnesota Wild“ xokkey klubini tark etdi. 2017-yil 14-iyun kuni Tyler Graovac „Washington Capitals“ xokkey klubi safiga qoʻshildi. Tyler Graovac 2017—2018-yilgi mavsumni klubning asosiy jamoasi safida boshladi, ammo u, keyinchalik, klubning AHL filiali „Hershey Bears“ xokkey klubi safiga yuborildi. 2018-yilning 1-iyulida klubni erkin agent sifatida tark etgan Tyler Graovac „Calgary Flames“ xokkey klubi bilan bir yillik ikki tomonlama shartnoma imzoladi. 2018—2019-yilgi mavsumda Tyler Graovac „Calagary Flames“ xokkey klubining AHLdagi filiali „Stockton Heat“ xokkey klubi bilan oʻynadi. 2019-yil 1-iyulda Tyler Graovac Kanadaning boshqa klubi „Vancouver Canucks“ xokkey jamoasi bilan bir yillik ikki tomonlama shartnomaga rozi boʻldi. 'Vancouver Canucks" klubining oʻquv-mashgʻulot yigʻinidan soʻng, Tyler Graovac klubning AHL filiali „Utica Comets“ xokkey klubi safiga yuborildi. 2021-yil 26-iyulda Tyler Graovac Belarussiyaning Kontinental xokkey ligasi (KHL) klubi "Dinamo Minsk" xokkey klubi bilan bir yillik shartnomaga rozilik berib, xorijdagi birinchi shartnomasini imzoladi. „Dinamo Minsk“ klubi bilan shartnomasini tugatgandan soʻng, Graovac 2022-yil 27-iyulda bir yillik shartnoma asosida Rossiyaning „HC Vityaz“ xokkey klubiga oʻtdi.